钦定古今图书集成/明伦汇编/氏族典/第228卷 > 杨晳
## 钦定古今图书集成/明伦汇编/氏族典/第228卷 > 杨晳

按《辽史杨晳传》：“晳字昌时，安次人。幼通五经大义。圣
宗闻其颖悟，诏试诗，授秘书省校书郎。太平十一年
擢进士乙科，为著作佐郎。重熙十二年，累迁枢密都
承旨，进枢密副使，历长宁军节度使，山西路转运使，
知兴中府。清宁初，入知南院枢密使，总朝政，封赵国
公。以足疾，复知兴中府。咸雍初，徙封齐，召拜枢密使”，
改封晋。屡请归政，赐“保节功臣”，致仕。大康五年，例改
辽西郡王。薨。